Гуус Хиддинк: "Терри ҳозир ҳам 30 ёшдагидек ўйнамоқда" » Скачать музыку бесплатно новинки музыки 2016-2017\nГуус Хиддинк: "Терри ҳозир ҳам 30 ёшдагидек ўйнамоқда"\nКомментариев: 0 Просмотров: 300 Дата: 18-01-2016, 14:12 Англиянинг «Челси» футбол клуби бош мураббийи Гуус Хиддинк мамлакат чемпионатининг «Эвертон»га қарши кечган учрашувидан (3:3) кейин жамоа сардори Жон Террининг ўйинига юқори баҳо бериб ўтди. «Жон бугун нафақат ҳисобни тенглаштириши орқали, балки ҳимояда ҳам, ҳужумда ҳам кўрсатган ўйини, муносабати орқали жамоа учун жуда керакли футболчи эканини кўрсата олди. Унинг жонини бериб ўйнаши жуда катта нарса. 2009 йилдаги Терри ва бугунгиси ўртасидаги фарқни кўрмаяпман. Фақат қандайдир тестлар унинг тезлиги пасайганини кўрсатиши мумкиндир, мен буни ҳозирча кўраётганим йўқ. У бутунлай тайёр, яхши машғулот олиб бормоқда, ёшига мос равишда ўз устида ишламоқда. У секин ўйнайдиган бўлиб қолган? Унақа бўлиши мумкин эмас! Агар у билан шартномани узайтириш ҳақида фикримини билмоқчи бўлсангиз, менимча жавобим кундек равшан», – дейди Хиддинк. Эслатиб ўтамиз, шу йили 36 ёшга тўладиган Терри ёзда эркин агент мақомини олиши кутилмоқда.


Кўмак 12.06.2020 12:20\nСАХОВАТ ВА КЎМАК - БАРЧАМИЗГА ФАРЗДИР\nМамлакатимизда давом этаётган карантин шароитида Мажбурий ижро бюросининг Миробод туман бўлими томонидан коммунал тўловлардан қарздор бўлган эҳтиёжманд оилаларга ёрдам берилмоқда. Шунингдек, уларни қўллаб-қувватлаш мақсадида саховат ва кўмак тадбирлари давом этмоқда.\nБюронинг Миробод туман бўлими ходимларининг тарғиботлари натижасида ўз ташаббуси билан эҳтиёжманд фуқароларга ёрдам кўрсатиш, савобли ишларга қўл уриш истагини билдирган ҳомийлар ёрдамида тумандаги иқтисодий томондан ёрдамга муҳтож бўлган оилаларни туман маҳалла фуқаролари йиғинлари орқали ўрганилиб, 12 нафар оилаларга 250.000 сўмдан ҳамда 20 нафар оилаларга энергия ресурсларидан бўлган қарздорликни қоплаш мақсадида 500.000 сўмдан жами 13,0 млн. сўм ёрдам кўрсатилиб, пул маблағлари истеъмолчилар ҳисоб рақамига ўтказиб берилди.\nБундан ташқари, илгари табиий газ тармоғидан узилган истеъмолчиларнинг оилавий шароити ўрганилиб, ногиронлиги бор, ижтимоий ҳимояга муҳтож саналган 2 нафар оиланинг табиий газдан 1,0 млн. сўм қарздорлиги ҳамда ҳар бир хонадоннинг қайта тармоққа уланиши учун энг кам ойлик иш ҳақининг 2 баробари миқдорида жами 892.000 сўм тўловлар амалга оширилиб, 2 та хонадон табиий газ тармоғига улаб берилди.\nБюронинг Миробод туман бўлими ходимлари томонидан бу каби савобли ишларни давом эттириш, бугунги синовли кунларда оз бўлса-да, эҳтиёжманд оилаларни иқтисодий томондан қўллаб-қувватлашга қаратилган тарғибот ишлари давом этади. Шунингдек, Бюронинг Миробод туман бўлими томонидан коммунал тўловларидан табиий газ, электр энергияси ва маиший чиқинди соҳасида тўловларни ундириш бўйича ташкил этилган сайёр кассалар ўз фаолиятини давом эттирмоқда.\nМиробод туман ҳудудида жойлашган МФЙ биноларида коммунал тўловлар учун пул маблағлари ундирилиб келинмоқда. Шу билан бирга, амалиётга яна бир қулайлик киритилди. Тумандаги мавжуд маҳаллалар биноларида жадвал асосида Бюронинг давлат инспекторлари ўз ҳудуди бўйича маҳалла фаоллари билан ҳамкорликда сайёр кассаларда ҳам коммунал тўловларидан қарздорликларни қабул қилишмоқда. Бу айнан карантин вазиятида, истеъмолчиларга шароит яратиш мақсадида, хонадонларидан узоққа бўлмаган, автотранспорт воситаси билан бориш талаб қилинмайдиган, ўз маҳалла фуқаролар йиғинларида ҳафтанинг икки кунида ташкил этилаётган сайёр кассаларда қарздорликни олдини олиш мақсадида тўловларни амалга оширишлари мумкин.\nТуман аҳолиси учун ташкил этилиб келинаётган сайёр кассалар фаолияти давомида биргина май ойининг ўзида 1 млрд 355,4 млн. сўм миқдорида коммунал тўловлар ундирилди. Бу рақамлар ортида фуқароларимизнинг истеъмол қилаётган энергия ресурсларидан юзага келиши мумкин бўлган қарздорликларини олдини олишга бефарқ эмасликлари, шу билан бирга карантин вазиятида давлат инспекторларининг хонадонларга чиқиши чекланган бир пайтда кўрсатаётган кўмагидир.\nМажбурий ижро бюроси Миробод туман бўлим бошлиғи ўринбосари, 3-даражали юрист


Путин президентликдан кетса Россияда нима бўлиши ҳақида гапирди — Sof.uz\nЖАҲОН 198,323,145 179,147,394 4,229,777\n15.06 20:02 771 Жаҳон\nNBC телекомпанияси журналисти Кир Симмонс Путиндан 2036 йилгача ўз лавозимида қолиш имкониятини берадиган Конституцияга киритилган ўзгартишларни эслаб, ундан кейин Россияда нима бўлишини сўради.\nПутин эса биринчи марта иш бошлаган 2000 йилларни эслади. «Мамлакат суверенитетини, ҳудудий яхлитлигини сақлаш арафасида мувозанатлашаётган, қашшоқлик чегарасидан паст бўлган фуқаролар сони кўп ва бу аҳвол ҳалокатли эди. Энди ҳам муаммолар жуда кўп, аммо вазият умуман бошқача. Бир куни менинг ўрнимга бошқа президент албатта келади. Нега ҳаммаси бирданига барбод бўлиши керак?» - дейди Путин.\n«Сиёсий саҳнада ҳар хил қарашларга эга турли одамлар пайдо бўлиши бошқа масала. Бу яхши», - деб қўшимча қилди Путин.\nПрезидентнинг айтишича, у кетгач «мамлакат бир кечада қулаб, барбод бўлмайди».\nШу билан бирга, Путин, агар у конструктив қарашларга эга, «мамлакатга садоқатли» ва «бутун ҳаётини Ватан учун бағишлашга тайёр» одамни кўрса, уни қўллаб-қувватлаш учун ҳамма нарсани қилишини таъкидлади.\nПутиндан кейинги давр, сиёсий кун тартиби масаласи кўп маротаба кўтарилиб келади. Аммо президентнинг ўзи бу борада аниқ бир фикр айтмаган.\nВладимир Путин 2000 йилдан бери Россияга раҳбарлик қилиб келмоқда. Унинг фаолияти давомида мамлакатнинг Ғарб билан муносабатлари (айниқса, 2014 йилги Қрим аннекцияси сабаб) ёмонлашди. Геополитика саҳнасида Россия ёлғизланиб қолаётгани бўйича фикрлар пайдо бўлди.\n30.07 12:37 941\n29.07 18:06 795\n30.07 12:29 764\nКеча, 19:18 8 Ўзбекистон\nКеча, 19:14 68 Ўзбекистон\nКеча, 19:09 105 Ўзбекистон\nКеча, 19:06 187 Жаҳон\nКеча, 18:58 172 Ўзбекистон\nКеча, 16:43 518 Ўзбекистон


Мамлакатимиз мудофаасини ташкил этишда кичик командир — сержантларнинг алоҳида ўрни бор.\nБиринчи Президентимиз Ислом Каримов раҳнамолигида тубдан ислоҳ қилинган мудофаа тизимида янги таркибий тузилма — сержантлар таркиби жорий қилинган эди. Мудофаа тизимини такомиллаштириш, ихчам ва тезкор миллий армияни шакллантиришда ўта масъулиятли вазифаларни бажарувчи мазкур тузилма қисқа вақтда мудофаа қўрғонимизнинг таянчига айланди.\nАйни пайтда сарҳадларимиз дахлсизлигини таъминлашда ҳарбий қисм ва бўлинмаларда самарали фаолият олиб бораётган кичик командирлар — сержантларнинг ҳар томонлама мукаммал билим ва кўникмага эга бўлишлари муҳим аҳамият касб этади. Кичик командирларнинг билим ва малакасини ошириб боришларини таъминлаш мақсадида ташкил этилган сержантлар тайёрлаш мактаблари мазкур жараёнда муносиб хизмат қилиб келмоқда. Жанубий-ўарбий махсус ҳарбий округ Самарқанд сержантлар тайёрлаш мактабида ҳам мамлакатимиз мудофааси учун малакали мутахассислар тайёрланади.\n— Самарқанд сержантлар тайёрлаш мактаби мамлакатимиз мудофаа тизими учун 13 йўналишда мутахассис тайёрлаб беради, — дейди мактабнинг шахсий таркиб билан ишлаш бўлими офицери Анвар Ибрагимов. — Миллий армиямизнинг ҳаракатлантирувчи кучи сифатида эътироф этиладиган кичик командирларнинг юқори билим ва малакага эга бўлиши мудофаа қўрғонимизнинг салоҳиятини белгилайди. Шу боис, мактабда назарий олинган билимлар амалий машғулотлар давомида мустаҳкамланиб, курсантлар ҳар бир берилган кўрсатма бўйича етарли кўникмага эга бўлиб боради. Бу уларнинг келгуси фаолиятлари самарадорлигининг ошишига хизмат қилади.\nЎз соҳасининг малакали мутахассиси бўлиб етишиш учун машғулотларда фаол қатнашаётган курсантлар ягона мақсад — она Ватан тинчлигини сақлашни қалбларига жо айлаган.\n— Мудофаа тизимида алоқа хизмати муҳим ўрин тутади, — дейди курсант Шерзод Холматов. — Муддатли ҳарбий хизматни мазкур йўналиш бўйича ўтагандим. Шунинг учун алоқачи сифатида хизматни давом эттиришга қарор қилдим. Айни пайтда соҳам бўйича билим ва кўникмамни оширмоқдаман. Мактабда ўтказилаётган назарий ва амалий ўқув машғулотлар давомида соҳадаги янгиликлар билан яқиндан танишиб, малака тўплаяпман. Ҳарбий қисмга қайтгач, ўрганганларимни амалиётда қўллаб, сарҳадларимиз дахлсизлигини таъминлашга, миллий армиямиз салоҳиятини оширишга муносиб ҳиссамни қўшаман.\nСамарқанд сержантлар тайёрлаш мактабида малака ошираётган курсантларнинг ҳарбий билим ва маҳоратларини ошириш билан бирга маънавий оламини бойитишга ҳам алоҳида эътибор қаратилмоқда. Белгиланган тартиб асосида мактабда қатор маънавий-маърифий тадбирлар мунтазам ўтказиб борилмоқда.\n16.02.2017 1903 № 2 Янгиликлар


Ўзбекистонда 1 сентябрдан 18 ёшдан катталарни ёппасига оммавий эмлаш бошланади 18-07-2021, 22:08 | Zamin.uz\nЎзбекистонда 1 сентябрдан 18 ёшдан катталарни ёппасига оммавий эмлаш бошланади\nСанитария-эпидемиологик осойишталик ва жамоат саломатлиги хизмати раҳбари ўринбосари Нурмат Отабеков шу йилнинг 1 сентябридан бошлаб аҳолининг 18 ёшдан юқори бўлган қисмини уч босқичда ёппасига оммавий эмлаш тадбирлари ўтказилишини маълум қилди.\n«12 июлдан кейин коронавирус билан касалланиш кўрсаткичида яна кўтарилишни кузатяпмиз. Ҳар куни бир неча юзлаб, минглаб одамлар шифохоналарга тушяпти. Афсуски, шифохонада даволанаётганлар орасида ҳаётдан кўз юмаётганлар ҳам бўляпти. Шу соҳа вакили бўлганимиз учун, қолаверса, одамларнинг бизга бўлаётган мурожаатлари кўламидан келиб чиқиб, эпидемиологик вазият қанчалик чигаллашиб бораётганини кўриб турибмиз.\nПандемияга қарши курашишнинг дунё ҳамжамияти ҳозир эътироф этаётган ягона усули – бу эмлаш. Қачонки, аҳолининг 60-70 фоизида жамоавий иммунитет шаклланмас экан, эпидемиологик вазиятни ижобий томонга ўзгартира олмаймиз. Ягона имкониятимиз – вакцинациялаш. Минг афсуски, Ўзбекистон Республикасида коронавирусга қарши эмлаш тадбирлари 1 апрелдан бошлаб амалга оширилаётган бўлса ҳам, ҳанузгача имкониятлардан тўлиқ фойдалана олмаяпмиз. Эмланиши лозим бўлган аксарият аҳоли вакилларида иккиланиш, вакцина қабул қилишдан қандайдир чўчиш, имкон қадар вакцина олишни чўзиш ёки ниманидир кутишлар кузатилмоқда.\nЎзбекистон Республикасида коронавирусга қарши эмланадиган аҳоли вакиллари кимлар эди? Биз дастлаб 65 ёшдан юқори бўлганларни, у ёки бу сурункали касаллиги мавжуд бўлган аҳоли қатламини, тиббиёт ходимларини, ўқитувчиларни, мактабгача таълим муассасалари ходимларини, ундан кейин олий ва ўрта махсус таълим тизими ходимларини, кейин эса 18 ёшдан юқори бўлган аҳоли қатламини эмланиши керак бўлган фуқаролар рўйхатига киритдик.\nЭндиликда 1 сентябрдан бошлаб аҳолининг 18 ёшдан юқори бўлган қисмини уч босқичда ёппасига оммавий эмлаш тадбирларини амалга оширмоқчимиз. Биринчи босқич сентябрь ойида, иккинчи босқич октябрь ойида ва учинчиси босқич ноябрь ойига тўғри келади»\nСанитария-эпидемиологик осойишталик ва жамоат саломатлиги хизмати мулозимининг таъкидлашича, 18 ёшдан катта бўлган аҳоли қатламини уч босқичда оммавий эмланиш учун барча имкониятлар етарли.\n«Эмлаш тадбирларига тайёргарлик ишларини январь-февраль ойларида бошлаганмиз. Ушбу жараёнда уч минг икки юзга яқин эмлаш пунктлари, саккиз юз олтмишдан кўпроқ эмлаш бригадалари ташкил этилди. Уларда фаолият кўрсатиши учун беш минг нафардан кўпроқ шифокорлар, ўн бир минг нафардан кўпроқ ўрта тиббиёт ходимлари тайёргарликдан ўтказилди. Эмлаш пунктлари учун термосумкалар, термоиндикатор ва генераторлар захираси яратилиб, шай ҳолатга келтирилган.\nҲозир биз бор имкониятимизнинг эллик фоизидан фойдаланмоқдамиз холос. Агар биз яна имкониятларимизни ишга солиб, эмланадиган аҳоли қатламини яна кўпайтирадиган бўлсак, бунга ҳам имкониятлар мавжуд.\nРеспублика бош давлат санитария врачининг 11-сонли қарори билан 18 ёшдан юқори бўлган, яъни эмланиши шарт билан аҳоли қатламини оммавий вакцинациялаш учун тегишли кўрсатма ҳамда вазифалар белгилаб берилди. Шу сабабли оммавий эмлаш тадбирлари бошланадиган сана – 1 сентябргача эмлаш тадбирларига тайёргарлик ишларининг бориши, имкониятларимизни яна бир бор сарҳисоб қиламиз, аҳолимиз учун барча қулайлик ва имкониятларни яратишга ҳаракат қиламиз», дейди Нурмат Отабеков. “Замин” янгиликларини “Twitter”да кузатиб боринг\nЯнгиликлар » Жамият » Ўзбекистонда 1 сентябрдан 18 ёшдан катталарни ёппасига оммавий эмлаш бошланади


ОАВ: «Ал-Қоида» етакчиси Усама бен Ладеннинг 2011 йилда АҚШ томонидан йўқ қилиниши спектакль бўлган - Daryo\n22:43, 30.09.2021 91193\nПокистонда 2011 йилда «Ал-Қоида» террорчилик гуруҳи раҳбари Усама бен Ладенни йўқ қилиш бўйича ўтказилган операция саҳналаштирилганга ўхшайди, унинг ўша пайтда воқеа жойида бўлганини тасдиқлайдиган далил йўқ. Бу ҳақда гувоҳлар ва ушбу воқеа тафсилотларини ўрганаётган покистонлик журналистлар «РИА Новости»га гапириб берди.\nРасмий ахборотга кўра, вертолётлар билан Афғонистондан Покистоннинг Абботтобод шаҳрига олиб борилган бен Ладен 2011 йил 2 май куни Америка махсус кучлари томонидан йўқ қилинган.\nЎша пайтда воқеа жойида иш олиб борган покистонлик журналист Суҳайил Аббосийнинг «РИА Новости»га айтишича, Абботтободда содир бўлган воқеа спектакль бўлган, бу АҚШнинг жаҳон ҳамжамияти ва Америка фуқаролари олдида обрўсини сақлаш учун керак эди.\n«Биз ҳаммамиз бен Ладен бинода бўлмаганига аминмиз. Лекин унинг оиласи бу туманда бир неча йил давомида яшагани, рост», — деди гувоҳлардан бири Рожа Хорун, у бен Ладен жойлашгани айтилган бинодан бир неча метр нарида яшарди.\nАгентлик суҳбатдошининг айтишича, Америка ва Ғарб оммавий ахборот воситаларида бен Ладеннинг йўқ қилингани ҳақида эълон қилинган хабарлардан бутун шаҳар аҳолиси ажабланган.\n«Ўшанда маҳаллий ва хорижий журналистлар келишни бошлади. Сўнгра энг хавфли террорчилик ташкилотининг раҳбари йўқ қилингани ҳақида баёнотлар, шу муносабат билан Обама (ўша пайтдаги АҚШ президенти) номига табриклар пайдо бўла бошлади, Ладеннинг жасади денгизга ташланган эмиш — бу кулгили ва аҳмоқона эди», — дейди Хорун.\nАмерикаликларнинг айтишича, ўлдирилган шахс «Ал-Қоида» террорчилик гуруҳининг етакчиси экани аниқланган, қабри террорчилар сиғинадиган жойга айланмаслиги учун у денгизга дафн қилинган.\nБен Ладен 2011 йилги рейд пайтида ўлдирилгани ҳақидаги шубҳаларни, жумладан, АҚШнинг 45-президенти Дональд Трамп ҳам билдирган. Twitter’да у «биринчи рақамли террорчи» тириклиги ҳақида ёзган. Операцияга жалб қилинган денгиз пиёдаларидан бири 2020 йил октябрь ойида ҳужум пайтида бен Ладеннинг қиёфадоши ўлдирилгани ҳақидаги миш-мишларни оммавий рад этди. «Ал-Қоида» етакчисининг жасади идентификация йўли ва қариндошларининг ДНК намуналари билан таққослаш орқали тасдиқланган, дея хабар берган АҚШ ОАВ.\nРейддан сўнг АҚШ ҳарбий қўмондонлиги «Ал-Қоида» етакчиси жасадининг барча фотосуратларини топшириш ёки йўқ қилишни талаб қилди. Маълум қилинишича, рейд пайтида Афғонистондаги самолёт ангарида, шунингдек, жасаднинг денгизга дафн қилинишидан олдин олинган бир нечта фотосуратлар тўплами бор; кадрларда марҳумнинг бошига тегган ўқ бош суягини майдалаб, мияни очиб юборганини кўриш мумкин.\nБаъзи оммавий ахборот воситаларида таъкидланишича, фотосуратларда бен Ладенга юзлаб ўқ узилганини, йўқ қилиш операциясини олиб бораётган жангчиларнинг ҳаракатлари ҳаддан ташқари эканини кўриш мумкин бўларди. Бен Ладен ўлдирилганидан бир неча кун ўтгач, Обама унинг жасади тасвирларининг нашр этилишига қарши эканини, чунки бу хавфсизликка таҳдид солиши мумкинлигини айтди. Ўнлаб фотосуратлар айрим қонунчиларга махфий тарзда кўрсатилган.\n«Ал-Қоида» етакчиси 11 сентябрь терактларининг 20 йиллигига аталган видеода пайдо бўлди. Бир неча ой аввал унинг ўлими ҳақида миш-мишлар тарқалганди\nТрамп Осама бин Ладеннинг ўғли АҚШ махсус операцияси натижасида ўлдирилганини маълум қилди\nУсама бен Ладеннинг онаси: У миясига ёт ғояларни сингдирган одамларни учратмасидан аввал жуда яхши бола эди\n08:31, 22.11.2021 154575\n18:20, 01.12.2021 112689\n07:26, 06.11.2021 83323\n17:06 Бугун 1687\n16:52 Бугун 987\n16:39 Бугун 2767\n16:20 Бугун 3398\n16:52, 02.12.2021 91111\n22:47, 01.12.2021 54050\n16:37, 02.12.2021 53606


Контрабандага йўл йўқ: 216 миллион сўмлик сифатсиз дори воситалари тўхтатилди\nЮртимиз тинчлиги ва хафсизлиги, фуқароларнинг осойишта ва фаровон ҳаёти учун масъул ҳуқуқни муҳофаза қилиш идоралари томонидан аҳоли саломатлигига раҳна солувчи, сифати кафолатланмаган дори-дармон воситаларини юртимизга ноқонуний олиб кириш ҳолатларига қарши самарали кураш чора-тадбирлари кўрилмоқда.\nЯқинда Наманган вилояти божхона бошқармаси контрабанда ва божхона қонунчилиги бузилишига қарши курашиш бўлими ҳамда Давлат хавфсизлиги хизмати Наманган вилояти бошқармаси ҳамкорлигида Наманган шаҳрида тезкор тадбир ўтказилди.\nБу ҳақида “Namangan24.uz” сайтига Наманган вилояти божхона бошқармаси ахборот хизмати хабар берди.\nТадбир давомида, фуқаро Х.С. бошқарувидаги “ГАЗ-2834” русумли юк автомашинаси белгиланган тартибда Ислом Каримов кўчасида тўхтатилиб, холислар иштирокида кўздан кечирилди.\nБунинг натижасида, ушбу юк машинасида хорижда ишлаб чиқарилган, божхона расмийлаштирувидан ўтганлигини тасдиқловчи ҳужжатлари бўлмаган қиймати 216 миллион сўмлик 5434 та қадоқдаги дори-дармон воситалари борлиги аниқланди.\nАйни кунларда мазкур ҳолат юзасидан тегишли ҳуқуқни муҳофаза қилиш органи томонидан божхона текширувлари олиб борилмоқда.


Дунёқараш тутқунлари | МУҲАММАД СОЛИҲ\nПоделиться "Дунёқараш тутқунлари"\nУлар рустилли аҳоли орасида ўзбек зиёлилари ҳақда бир пайтлар КГБ яратган «булар ирқчи» деган тушунча ҳали ҳам ёйғин (кенг тарқалган) эканини айтишди. Бу хато тушунчани онглардан ўчириш учун дўстларим мендан рустилли аҳолига қарата бир видеомурожаат эълон қилишимни илтимос этдилар. Мен уларнинг илтимосига кўра тайёрланган мурожаатимни шахсий интернет саҳифамда (www.muhammadsalih.com ) эълон қилдим.\nМурожаатнинг матни шу:\n» Ҳурматли ватандошлар!\nЎзбек хукумати мухолифатни айблаш кампаниясини давом эттирмоқда. Улар биздан янги айб тополмаган шекилли, яна ўша эски сафсаталарни чайнашда давом этмоқда. Балки янги тузилган Ўзбекистон Халқ Ҳаракати шу қадар ногоҳон пайдо бўлди-ки, ҳукуматнинг тили тутилиб, ақли адашиб, янги бир айб топишга қурби етмади. Масалан, менга 1980 йилларнинг охирида иснод этилган «ашаддий миллатчилик» тамғаси янгидан дизайн қилина бошланди.\nЎттиз олти ёшимда қалбимга динимиз Ислом сироят этди ва у бир неча йил ичида мендаги ирқчи-қавмчи — Қайта Қуриш даврида кенг ёйилган хурофотлар дохил — бутун хурофотлардан тозалади.\nАгар мен ўша йиллари ўзбекнинг хуқуқларини ҳимоя қилган бўлсам, мен ўзбекни рус ёки яҳудийдан устун деб эмас, балки ўзбек рус ёки яхудийдан паст эмас, деб ҳимоя килдим. Мен Ўзбекистондаги барча миллатлар тенг ҳуқуқли бўлишини талаб қилдим. Жумладан, мен мансуб бўлиш шарафига эга бўлганим миллат — Ўзбек учун хам буни талаб қилдим.\nАммо мен хеч қачон бирор миллатни камситадиган сўзни хеч бир мақомда айтмаганман. Ўзбек бўлмаганларни Ўзбекистондан ҳайдаб чиқаришни хам талаб килмаганман. Бунинг аксини иддао қиладиган ҳар ким — ёлғончи, ҳар сўз ёлғондир.\nМен Аллоҳга шукр қиламан, ки Унинг инояти билан мен бутун қавмлар Унинг тарафидан яратилгани ва бу қавмларнинг хаммаси Одам Ота ва Момо Ҳавво зурриёдлари эканлигини тушундим. Демак, ер юзида яшаётган бутун қавмлар бир-бирига қариндошдирлар. Қариндошлик ришталарини фақат Аллоҳнинг таъқиқлаган зулмини ўзларига амал қилган кимсаларгина узадилар. Инсонлар бир-бирларини севишлари учун тил ҳам, ирқ ҳам, ижтимоий келиб чиқиши хам тўсиқ бўлмаслиги керак. Мен бунга ишонаман ва умид киламан-ки, иншоАллох, бутун инсонлар бу эътиқодга келадилар«.\nМенинг бу мурожаатимга уч кун ўтмай жавоб келди.\nҚаердан деб ўйлайсиз? Ўша ўзбек зиёлиларини бошқа миллатларга олабўжи кўрсатиб, фитна уруғини сепаётган Марказнинг бир бўлими бўлмиш «Узметроном» (http://uzmetronom.com/2011/06/19/russkikh_i_evreev_prosjat_rasslabitsja.html) деган интернет саҳифасининг соҳиби Сергей Ежковдан келди. Бу шахс каминанинг мурожаатини терговчи синчковлиги билан тафтиш қилиб, шундай хулосага келади: «Муҳаммад Солиҳ бу мурожаатни ўзбек бўлмаганлар ўқиб, дарҳол Москвага поездга чипта олишади деган умидда ёзган».\nБу тафсир Ежков ва Ежов (1937 йилларда НКВД раҳбари бўлган бир жаллод)ларни ўқитган мактабнинг айни ўзидир.\nЕжков яна «Муҳаммад Солиҳ негадир ўзини Каримовнинг рақиби деб ҳисоблайди» деб хафа бўлади. Ҳолбуки, мен эмас, Каримов шундай деб хисоблайди. Шундай деб ҳисобламаганда, Ежков каминага қарши бу мақоласини ёзмасди. Яъни, агар шундай бўлмаганда, Ежковга бу мақола буюртма қилинмасди.\nЕжков бу вазиятда давлат буюртмаларинигина бажариб қолмаяпти, у ўзига хос қасоскор ролини ҳам ўйнамоқда. У ўзининг қадрдон газетаси «Правда Востока» мухбири Юрий Кружилин мисолида нақадар шарманда бўлганлигини асло унутгани йўқ. 1988 йил 15 декабрда Кружилин «Ҳақгуй Муҳаммаднинг икки хил сўзи» («Двойной стандарт честного Мухаммада») деган мақоласини ёзди ва бу мақолада каминани “Нью Йорк Таймс” газетасига интервью бериб, Ўзбекистонни Русиянинг мустамлакаси деганим учун «ашаддий миллатчиликда ва социалистик тузумга хиёнатда» айблаганди.\nҚизиғи, айнан шу мақола ўзбек ёшларининг оммавий митингларига биринчи туртки вазифасини бажарди.\nТалабалар Совет Ўзбекистони тарихида биринчи марта оммавий намойишга чиқишди ва Тошкент шаҳрининг марказидаги, «Ўзбекистон» меҳмонхонаси олдида тўпланишди. Улар ҳокимиятга ультиматум тарзида талаблар қўйдилар. Булар мақолани ёзган Кружилиннинг узр сўраши, М.Солиҳнинг бу мақолага жавоби босилиши ва «Правда Востока» газетаси редактори Рубин Сафаряннинг ишдан олиниши каби талаблар эди.\nҲукумат бу талаблардан иккитасини бажо келтирди. Кружилин узр сўради ва менинг унга жавобим Кружилиннинг мақоласини босган «Правда Востока», «Ташкентская Правда», «Совет Ўзбекистони» газеталарида чоп этилди.\nЎзбек ёшларининг бу тарихий ғалабаси комммунистик номенклатуранинг тарихий мағлубияти эди. Чунки бу газеталарнинг учаласи ҳам коммунистик партиянинг органлари эди.\nКружилин ва Ежков ўша органларнинг зурриёдлари бўлиб, бу Осиё ўлкасининг информация майдонини ўзларининг шахсий томорқаси деб билар ва режимга қарши ҳар кимни истаган шаклда шармисор қилишга ўрганиб қолгандилар. Режимнинг арзандалари бўлган бу кимсалар баъзан хўжакўрсинга мулозимлардан бир-иккитасини танқид килган бўлар, аммо Энг Каттага асло ғубор қўндирмасди.\nЕжков бу коммунистик анъанага энг содиқ қаламакашлардан. У хатто Интернет асри бўлган бу даврда хам, гап танқидга келганда, Энг Каттанинг шахсиятини эҳтиёткорлик билан айланиб ўтишни унутмайди.\nАйни пайтда у Каримовнинг қизларини мақташнинг шундай йўлларини топадики, бу мақолаларни ўқиган киши агар ўғри Энг Каттанинг қизи бўлса, ўғирлик қилиш нафақат нормал, балки мақтовга сазовор бир касбдир, деган хулосага келиши мумкин.\nМасалан, Ежков ҳам худди Каримов каби сўкиниш дардига чалинган бир киши таассуротини уйғотади. Унинг тубандаги мақолаларининг сарлавҳаларини фақат русча келтириш мумкин, ўзбекча келтириш адабсизлик бўлади: «Надежда на Ху», «Действительный член стал министром», «После пожара и суд насос».\nКўриниб турибдики, «Правда Востока»нинг собиқ мухбири сўкинч ва ҳақорат устаси Ислом Абдуғаниевичнинг кучли таьсири остида. Ҳазилакам гапми, бу зот одамлар орасида сўкинишни уят билган 30 миллионлик ўзбек халқини кандайдир 20 йил ичида истаган жойда бемалол сўкинишни ўргатди!\nСўконғич Ежков яна каминани «ўз дунёқарашини тўрт марта ўзгартирди», деб киноя қилади. Ежков инсон ўз дунёқарaшини асло ўзгартирмаслиги керак деб уйлайди. Мен эса инсон ўз дунёқарашини асло ўзгартирмаслиги учун у асло фикрламаслиги керак, деб биламан.\nЕжков, худди устози Каримов каби, ўз дунёқарашининг тутқунидир.\nНаписал: Admin // Ислом, Мақолалар, Мурожаат, Солиҳ ҳақида, Туркистон, Ўзбекча // Июнь 21, 2011\n← Узники мировоззрения Ҳуқуқ ва адолатга асосланган давлат тарафдоримиз →\n2 комментариев на “Дунёқараш тутқунлари”\nPingback: Dunyoqarashni o‘zgartirish – Muhammad Solih « Qulnoma\n21 июня 2011 at 16:15\n«kuzatuvchi» quyidagi savolni bergan.


Оқибат қўриқхонаси қаерда? — Ishonch Gazetasi\nОқибат қўриқхонаси қаерда?\nOn Jun 27, 2020 236\n«Hurriyat» газетасининг шу йил 11 март сонида чоп этилган Абдулазиз Аҳмедовнинг «Юракнинг пинҳон хонаси ёхуд Ватан ким ўзарга севилмайди» сарлавҳали мақоласини ўқидиму, мен ҳам бу борадаги фикрларимни қораладим.\nҲақиқатан ҳам, инсоннинг сувратига қараб, сийратини баҳолай олмаймиз. Орамизда шундай кишилар борки, улар сохта ватанпарварлик, маддоҳлик ва қарсакбозлик билан мақсадига эришиш пайида бўлади, чиркин ўй-хаёлларини амалга оширишга уринади. Ишини битказиш учун энг ёмон кўрган кишисини-да кўкларга кўтариб мақтайди, ялтоқланади. Бу каби тили билан дили бошқа одамлар ҳақида не-не улуғларимиз «михлаб» айтганлар:\nБиз йўқолиб бораётган ҳайвонларни, ўсимликларни давлат муҳофазасига олиш учун уларга қўриқхоналар ташкил қиламиз, балки одамлар орасида йўқолиб бораётган оқибат, иймон ва инсоф учун ҳам қўриқхона ташкил қилишимиз керакдир. (Абдулла Орипов)…\nБугун ҳам ОАВ, интернет ва ижтимоий тармоқларда иккиюзламачилик ҳақида бонг уриб гапириляпти, бу иллат қораланиб, унга қарши курашишга чақириляпти. Ваҳоланки, биз ўзгаришни, хушомадгўйликдан халос бўлишни, энг аввало, ўзимиздан бошламас эканмиз, у авлодларимизга-да ўтиб, тобора чуқур илдиз отаверади. Радио-телевидениеда тўлқинланиб гапириш, кўрсатув ва эшиттиришлар тайёрлаш, бир-биридан ўткир мақолалар ёзиш билан натижага эришиб бўлармикан?\nГоҳида «Нега биз ҳали ҳам хушомадгўйликдан қутула олмадик», деган хаёллар, аямасдан сохталаштирилиб исроф қилинаётган туйғулар, топталаётган муҳаббат, ўрнини манфаатга бўшатиб бераётган меҳр-оқибат уйқу бермайди. Бугун кимдир дўст тутиниб, сал яхши гапириб, кўнглингизни кўтармоқчи бўлса, бундан қувониш ўрнига бирон манфаатни кўзламаяптимикан, дея хавотирга тушасан киши. Бир-иккита касларнинг касрига ёрдам қўлини чўзиб, бизга астойдил меҳр кўрсатмоқчи бўлган инсонлардан хавфсираб яшашга-да маҳкуммиз…\nЯхшиямки, орамизда бундай мадҳиябозлар кўп эмас. Умри давомида обрў-эътибор, юксак мартаба ва лавозимларга даъво қилмасдан ҳалол луқма топаётган яхшилар бисёр. Дунёмиз аслида шундай кишиларнинг беғараз меҳнати ва оқкўнгиллиги боис гуллаб-яшнаётган бўлса, не ажаб?!\nИнсон ота-онасини нақадар севгани каби табиий ва иддаоларсиз атрофидагиларни ҳам яхши кўрганида эди, бир марта бериладиган ҳаётимизни икир-чикир масалалар ичида ўралашиб, беҳуда совурмаган бўлардик. Шунда инсон шунчаки кун ўтказмасдан чинакамига яшаган бўларди.


Адашган қозоқлар ҳамон Нукусда\n08 май 2021, Тошкент вақти: 15:32\n"Қозоғистон ташқи ишлар вазирлиги ҳамда Миллий хавфсизлик қўмитаси вакиллари Тошкентга бориб, қозоғистонликларнинг Ўзбекистонда ушлаб турилиши билан боғлиқ муаммо юзасидан сўзлашувлар ўтказади".\nБу 28 февраль куни Ўзбекистон ҳудудида қўлга олинган 27 қозоғистонликнинг Астана шаҳрига арз қилиб борган яқинларига Қозоғистон ҳукумати расмийлари берган ваъда.\nҚозоғистон ташқи ишлар вазирлиги матбуот котиби Илёс Умаров 20 апрел куни Озодлик радиосига мазкур масала билан шуғулланиш Қозоғистоннинг Ўзбекистондаги элчихонасига топширилганини, консул Нукус шаҳрига сафар қилганини билдирган эди.\nҚорақалпоғистон республикаси прокуратураси қозоғистонликлар билан боғлиқ муаммо борлигини билвосита тан олди, бироқ саволларимизга жавоб бермади.\nОзодлик: Бу Қорақалпоғистон республикаси Бош прокуратурасими?\nОзодлик: Мен Озодлик радиосидан телeфон қилаяпман¸ исмим Сарвар Усмон. Мен Қозоғистон билан чегарада қўлга олинган 27 та Қозоғистон фуқароси бўйича телефон қилаëтган эдим.\n- Мен сизга бир номер бераман. Ўшанга телефон қилинг¸ майлими?\nОзодлик: Ҳа¸ беринг-чи.\n- 222-25-65 га телефон қилинг¸ деди телефон гўшагини кўтарган ходим.\nПрокуратуранинг бизга тавсия қилинган телефони тегишли, яъни мантиққа кўра, 27 қозоғистонликнинг иши билан шуғулланаётган бўлими ходими барча саволларимизга "кечроқ телефон қилинг", деб жавоб берди.\nҚозоғистоннинг Ақтўбе вилоятилик 27 кишининг 28 февраль куни Манғишлоққа кетаётган пайтда Ўзбекистонга ўтиб қолгани ва у ерда қўлга олингани тўғрисида бир неча кун аввал ҳикоя қилган эдик.\nНукусдаги CИ-9 тергов изоляторида сақланаётган қозоғистонликларнинг пойтахт Астанага арз қилиб борган яқинларидан бири, Шинара исмли аёл Озодликка воқеанинг баъзи тафсилотларини айтиб берди.\n- Улар Ақтўбе ва Манғишлоқ вилоятлари оралиғида ишлашлари керак эди. Ҳаммаси 34 киши, ҳайдовчилар эди. Қорбўрон пайтида адашиб кетиб, Ўзбекистон ҳудудига ўтиб қолганларини билмаганлар.\nБир пайт кутилмаганда, қуролли аскарлар пайдо бўладию машиналарнинг ғилдиракларига қарата ўқ уза бошлайди. Шундан сўнг 7 киши қочишга улгурган, Ўзбекистон ҳудудида 27 киши қолган¸ дейди Шинара.\nАна шундан буён қозоғистонлик 27 ҳайдовчи машиналарию бошқа махсус техникаси (ҳаммаси бўлиб 30 та улов) билан Ўзбекистон ҳудудида.\n- Энг каттаси 60 ёшда, энг кичиги 20 ёшда. Уларнинг аҳволи нима кечаётганидан хабарсизмиз, дейди Шинара.\nУнинг айтишича, қўлга олинганлар машинали мардикорлардир. Уларнинг кўпчилиги бировнинг машинасини ижарага олиб минади, баъзилари қарз кўтариб, сотиб олган.\n"Ўзбекистонга ўтиб қолган ўша машиналарда юк бўлганми?", деб ҳам сўрадик.\n- Қочишга улгурганларнинг айтишича, машиналарда юк бўлмаган, деди Шинара.\nЯқинлари билан кўришиш учун бир неча киши Нукусга ҳам борган, лекин маъмурлар кўришига рухсат бермаган.\nШундай қилиб, 27 қозоғистонлик билан боғлиқ узоқ муддат матбуот назаридан четда қолиб келган воқеа кейинги кунларда икки қўшни мамлакат расмийлари ўртасида можаро юзага чиқиш хавфини пайдо қилди.\nВоқеанинг ҳуқуқий жиҳатини ҳам билишга қизиқиб, тошкентлик ҳуқуқшунос Суҳроб Исмоиловга мурожаат қилдик.\nОзодлик: Демак¸ 27 та Қозоғистон фуқаросининг ҳаракатида¸ билиб қилганми-билмай қилганми¸ жиноят аломатлари кўринадими- йўқми?\nСуҳроб Исмоилов: Бу ҳаракатда тўғридан-тўғри жиноят аломатлари йўқ. Лекин¸ ҳозир текширувлар кетаëтган экан¸ текширувлар пайтида билиб қилишнинг ва билмай қилишнинг турли хиллари бўлади.\nМасалан, инсoн билмасдан давлат чегарасидан ўтиб кетиб, ҳеч жойда ўтганини қайд қилмасдан, 100-200 метр ўтиб, кейин бошқа жойдалигини билиб, сўнг яна орқасига қайтиб кетиши мумкин. Унда бу ҳолатда на маъмурий ҳуқуқбузарлик, на жиноий ҳуқуқбузарлик бўлади.\nҚозоғистонлик 27 фуқаронинг ҳолатида эса Ўзбекистондаги судловни¸ кўпинча бир тарафлама олиб бориладиган терговни ҳисобга олсак¸ агар терговчилар¸ текширувчилар жуда фактнинг қулоғидан тортамиз дейишса¸ жиноят кодексидаги давлат чегараларини бузиш тўғрисидаги моддани айблов сифатида қўйишлари мумкин.\nАгар бу ҳолатга юмшоқроқ баҳо беришмоқчи бўлса¸ аввало маъмурий жавобгарлик тўғрисидаги кодекс бўйича уни "маъмурий ҳуқуқбузарлик" деб баҳолаб, юмшоқроқ¸ енгилроқ жазо белгилашлари мумкин. Ҳозир буни ҳеч нарса, деб бўлмайди. Бунинг ҳаммасини текширув кўрсатади.\nОзодлик: Иккинчи саволим ҳам биринчи саволимнинг сал бошқачароқ формаси. Маълумки¸ Ўзбекистон билан Қозоғистон ўртасида виза тартиби йўқ. Виза тартиби бўлганда тушунарли бўларди¸ хўп чегарани бузибди¸ визасиз кирибди. Виза тартиби бўлмаса¸ нима қилади уларни қийнаб?\n- Бу ерда бир қўшимча бериш керакки¸ виза тартиби йўқ дегани давлатлар ўртасида фуқаролар ва бошқа ҳар хил объектларнинг¸ бойликларнинг¸ предметларнинг эркин¸ қайд қилинмасдан ҳаракатда бўлиши, дегани эмас. Ҳар бир давлат токи чегаралар мавжуд экан¸ виза тартиби бўлмаса ҳам¸ эркин савдо тартиби жорий қилинган бўлса ҳам кириб келаëтган ҳар қанақа товарни¸ инсонни қайд қилиб ўтказади.\nХудди шундай ҳолат Ўзбекистон билан Қозоғистон ўртасида ҳам бор. Масалан, биз Қозоғистон ҳудудига Ўзбекистон фуқароси сифатида ўтадиган бўлсак¸ у ëқда вақтинчалик рўйхатсиз беш кундан ортиқ тура олмаймиз. Беш кундан кейин Қозоғистоннинг махсус хизматларидан рўйхатдан ўтишимиз керак.\nҚозоғистон ҳудудини кесиб ўтган жойимизда¸ ўша чегара постларида¸ паспортимизга қайдномани албатта урдириб олишимиз керак.\nШунақа тартиб Ўзбекистон томонидан ҳам жорий қилинган. Қозоғистон ва бошқа давлатлар билан чегара кесишув нуқталарида кириб келадиган жойларда махсус постлар ташкил қилинган.\nҚонун бўйича ҳар битта кириб келаëтган товар ҳам¸ инсон ҳам мана шу чегараларда қайдномадан ўтиши керак. Mана шундагина қонуний ҳисобланади, дейди Суҳроб Исмоилов.


Президент пойтахтдаги янги йўл ўтказгич лойиҳаси билан танишди\n14:21 / 25.03.2017\nАрхив сурат / УзА\nЎзбекистон Президенти Шавкат Мирзиёев Тошкентнинг кичик халқа йўли ва Фарғона йўли кўчаси туташган жойдаги йўл ўтказгични қуриш ҳамда реконструкция қилиш лойиҳаси билан танишди. Бу ҳақда ЎзА хабар бермоқда.\nМиробод туманидаги қурилиши ва реконструкция қилиниши режалаштирилаётган кўприкнинг эни 30, узунлиги 346 метр бўлган қисми реконструкция қилинади. Эни 22, узунлиги 281 метр бўлган қисми янгидан қурилади. Кўприкнинг икки томонида пиёдалар йўлакчаси қурилиб, тунги ёритгичлар ўрнатилади. Бу ишлар ҳайдовчи ва йўловчиларга катта қулайлик яратиш баробарида кўприкнинг ҳаракат хавфсизлигини таъминлаш даражасини оширади.\nПрезидент замонавий кўприклар қуриш, йўлларни замон талабларига мослаштириш аҳолига қулайлик яратиш, халқимиз фаровонлигини юксалтиришга хизмат қилишини таъкидлади.\nКўприк остидан ўтувчи темир йўл атрофини ободонлаштириш бўйича кўрсатмалар берди.\nТошкент Ўзбекистон Шавкат Мирзиёев йўл ўтказгич


13.06.2019 09:26 0 1912\nЎзбекистон мусулмонлари идорасида сайтида Швейцарияда Қуръон мусобақаси ўтказилгани ҳақида хабар берилди. Айтилишича, ушбу давлат тарихида илк бор ўтказилган мазкур мусобақада 7 ёшдан 70 ёшгача (!) бўлган 50 нафардан ортиқ Қуръон ҳофизлари қатнашган.\nУшбу хайрли тадбирга Қувайтнинг «Халқаро Раҳмат» жамияти ҳомийлик қилгани, мусобақа мамлакат аҳолиси томонидан катта қизиқиш билан қарши олингани таъкидланади. Танлов якунига кўра, ғолиблар муборак Ҳаж сафари учун йўлланма, қолган иштирокчилар эса пул мукофотлари билан тақдирланган.\nЎтган йили муҳтарам Президентимиз ташаббусига кўра Ўзбекистонда ҳам Қуръон мусобақаси ўтказилган эди. Катта уюшқоқлик ва ўзгача иштиёқ билан ўтказилган мусобақа ғолиби давлат раҳбарининг хос соврини - автомашина билан тақдирланганди. Анъанага айланиши кутилган мазкур тадбир бу йил негадир ўтказилмади. Ўзбекистон мусулмонлари идораси эса ҳозирча бунга изоҳ берганича йўқ.\nҚуръон мусобақаси Қуръони карим Швецария\nЖамият 23/04, 18:11\nХориж 22/04, 16:08\nМаданият 22/04, 15:38


Хитой Жек Ма бизнесининг бир қисми устидан назоратни қўлга киритмоқчи\nХитой Халқ банки Ant Group’дан истеъмол кредитлари тўғрисидаги маълумотларнинг ошкоралигини талаб қилмоқда. Бу IT гигантининг энг қимматбаҳо активларидан бири ҳисобланади.\nХитой Халқ банки Жек Мага тегишли компания Ant Group’дан ўзининг истеъмолчиларга берган қарзлари тўғрисидаги маълумотларини собиқ регуляторлар раҳбарлари томонидан бошқариладиган ҳукумат назорати остидаги компанияга тақдим этишини истамоқда. Истеъмол кредитлари Ма компаниясининг энг қимматбаҳо бойликларидан бири ҳисобланади.\n«Ҳукуматнинг жуда кўп аралашуви бу соҳа тараққиётини ва ривожланишини орқага тортади», деб таъкидлаган компания билан ишлаган банкир.\n«Хитой Халқ банкининг бундай танлови манфаатлар тўқнашувини юзага келтиради. Энг муҳим устувор йўналиш — бу янги бизнеснинг тўлиқ мос келишига ишонч ҳосил қилишдир», деб изоҳлаган регуляторнинг қарашлари билан таниш манбалардан бири. Манбага кўра, ҳукумат аралашуви «ушбу мақсадга эришишга ёрдам беради».\nҲар икки томон ҳам вазиятга изоҳ беришдан бош тортган. Халқ банкининг кўзлаган асосий мақсади Ant Group устидан назоратни янада кучайтиришга қаратилган.\nАввалроқ, Хитой антимонопол компаниялари Alibaba’га рекорд даражада — 975 миллион доллар жарима тайинлаши мумкинлиги маълум қилинганди. Бунга 2020 йил охирида Alibaba раҳбари Жек Манинг Хитой молия идоралари фаолиятини танқид қилгани асосий сабаб сифатида кўрсатилган.\nШундан сўнг ХХР бозор регулятори компанияни монополияга қарши қонунларни бузгани учун 2,78 миллиард доллар миқдорида жаримага тортганини маълум қилди.\nШунингдек, ХХР раиси Си Цзинпин Хитой Коммунистик партияси молиявий маслаҳат ва мувофиқлаштирувчи қўмитаси йиғилишида кўплаб маълумотлар ва иқтисодий қудратга эга бўлган интернет-компаниялари устидан назоратни кучайтириш, монополияларга қарши кураш ва капитал назоратсиз кўпайишининг олдини олиш бўйича кўрсатма берганди.\nБундан ташқари, компания асосчиси Жек Манинг ўз улушини сотиш имкониятларини ўрганаётгани маълум қилинганди.\nХитойда довул аэропортда турган катта ўлчамли самолётни буриб юборди (видео)\nХитойнинг қатор шаҳарларида коронавируснинг "ҳиндча" штамми аниқланди


Жавоҳир Зокиров: «Пўлат Алемдарни кинога таклиф қилган бўлардим!» » Ўзбекистон янгиликлари – Zamin.uz\nЖавоҳир Зокиров: «Пўлат Алемдарни кинога таклиф қилган бўлардим!»\nЖавоҳир Зокиров ўзбек киносидаги айрим муаммолар борасида тўхталиб ўтди. Журналистнинг ҳозирги кунда чет элдан актёр таклиф қилиш ҳолатлари кўпайиб кетгани борасидаги саволларига у шундай жавоб қилди:\n— Ҳар битта рол учун аввал ўша жойнинг ўзидан актёр қидириб кўриш керак. Агар Ўзбекистонда топилмаса, кейин таклиф қилиш керак. Бу жуда хунук нарса – ўз актёрларинг хор-у зор бўлиб, кулгули гонорар олса-да, хорижлик актёрларга мўмай пул тўласанг…\nБиз турк актёрлари билан ҳам, актёрларимиз билан ҳам тенг беллаша оламиз. Гонораримиз кам бўлса ҳам. Ғалати-да. Бир вақтлар бувижоним айтардилар: «Хўрозқанд чет элники бўлса, ётволиб ялашади».\nАгар мен таклиф қилганимда Пўлат Алемдарни ўйнаган Нежати Шашмазни олган бўлардим. Лекин уни таклиф қилиш қийин дейишяпти. Гонорари баланд экан. Олганга яраша ўнта мундайроғидан кўра битта энг яхшисини олиш керак.\nЯнгиликлар » Маданият » Жавоҳир Зокиров: «Пўлат Алемдарни кинога таклиф қилган бўлардим!»\n10:27 Актёр Жавоҳир Зокиров Жасурбекнинг ота-онасига ҳамдардлик билдирди


Fast food  ресторанлари тарихи » Ўзбекистон янгиликлари – Zamin.uz\n21 ноябрь 2019, 09:44\nFast food ресторани - бу тез тайёрланадиган овқатлар ва минимал хизмат кўрсатадиган ресторан. У ерда тортиладиган таом олдиндан пиширилади ва иссиқда сақланади, сотилади ва ўша ерда ейилиши ёки олиб кетилиши мумкин. Бунгача Fast foodнинг баъзи турлари мавжуд бўлган бўлса-да, бу турдаги ресторанлари ХХ асрда бошланган.\nАмерика Қўшма Штатларидаги биринчи муваффақиятли fast food ресторани 1912 йил 7 июлда очилган ва у Автомат типидаги ресторан эди - тангалар билан ишлайдиган автоматлар хизмат кўрсатадиган ресторан. Бу бутун мамлакат бўйлаб бошқа автоматлаштирилган автомашиналарнинг шов-шувига сабаб бўлди. Рой У. Аллен ва Франк Райт асос солган А&W 1919 йилда очилган ва илдиз пивосини сотишни бошлаган. 1923 йилда улар Калифорния штатидаги Сакраменто шаҳрида ўзининг биринчи ресторанини очишди ва ўзларининг франчайзингларини сотишни бошладилар. 1960 йилгача улар гамбургер, фриз ва хот-дог сотдилар. Бугунги кунда бунақа ресторанлар сони 1200 дан ошиқ.\nАка-ука Ричард ва Мауриcе McDonald 1940 йилда Калифорния штатининг Сан-Бернардино шаҳрида McDonald's деб номланган барбекю дўконини очишди. Вақт ўтиб, улар даромадларининг катта қисми гамбургерлардан келганликларини билиб, ишлаб чиқаришни соддалаштирдилар (бу "Speedee Service System" деб номланди) ва қоғоз идишларда гамбургер, фриз, кофе ва Cоcа-Cоlа сотишни бошладилар.\nБу уларга гамбургер ва қовурдоқларни мижозларни куттирмасдан тайёрлашга имкон берди. Рай Крок, McDonald'sга ускуналар сотган фирманинг сотувчиси, 1954 йилда ака-укалар билан франшиза шартномасини имзолади ва McDonald'sни кенгайтиришни бошлади. Бугунги кунда McDonald's 119 мамлакатда 35000 дан ортиқ савдо нуқталарига эга ва ҳар куни 68 миллиондан ортиқ мижозларга хизмат кўрсатади.\nТеглар: Fast food ресторани минимал хизмат гамбургер\nЯнгиликлар » Дунё » Fast food  ресторанлари тарихи\n14:25 Сиз севган дунёга машҳур KFC тармоғи қандай пайдо бўлган?\n10:39 Дунёнинг энг бой эркакларидан бири бизнесини аёл кишига топширишни режалаштирмоқда\n23:13 Ҳиндистонда мижозларга робот-официантлар хизмат қиладиган ресторан очилди\n11:03 Туркия терма жамоаси бош мураббийи ресторан жанжалига аралашди


Тошкент вилояти 4-сектор раҳбари томонидан 2 954 та оилаларга 2 млрд. сўмдан ортиқ пуллар тарқатилди - Zamin.uz\n17:30 / 05.08.2020\nТошкент вилояти 4-сектор раҳбари томонидан 2 954 та оилаларга 2 млрд. сўмдан ортиқ пуллар тарқатилди\nИнқирозга қарши курашиш жамғармаси маблағлари ҳисобидан Республика миқиёсида жами 150 млрд. сўм ажратилганлиги ва шундан 10 млрд. сўм Тошкент вилояти учун берилиши вилоятнинг ижтимоий ҳимояга муҳтож қатламига қаратилган эътибор ва имконият бўлди. Икки кун давомида сектор раҳбарлари махсус шакллантирилган рўйхат асосида ушбу маблағларнинг муносиб эгаларига тарқатилишида ўз ҳиссасини қўшишди.\nШу куннинг ўзида вилоятнинг давлат солиқ бошқармаси бошлиғи, 4-сектори раҳбари Равшан Раимов томонидан кўмакка муҳтож оилалар ҳолидан хабар олинди ҳамда «Саховат ва кўмак» жамғармаси ҳисобидан вилоят солиқ сектори учун ажратилган 2 млрд. 199 минг сўм миқдоридаги ёрдам пуллари эҳтиёжманд оилаларга тарқатилди.\nБиргина Бўстонлиқ туманида 111 нафар эҳтиёжманд оилаларга ажратилган 88 млн. сўм пул маблағлари сектор раҳбари томонидан ўз эгаларига топширилди.\nСектор раҳбарлари томонидан туманнинг Маърифат МФЙда истиқомат қилувчи таъминот манбаи бўлмаган ёлғиз ногирон ва оғир касаллари бор кекса фуқароларнинг 5 нафарига 500 минг сўмдан ёрдам пуллари етказиб берилди.\nБўстонлиқ тумани Маърифат МФЙда истиқомат қилувчи Улфат Абдуваитов 2-гуруҳ ногирони турмуш шароити оғир, ёлғиз яшайди. У ҳам кўмак ва эътибордан четда қолмади, шунингдек, 4-сектор ишчи гуруҳи вакиллари томонидан пандемия даврида мунтазам озиқ-овқат маҳсулотлари ва дори–дармонлар етказиб берилди.\nАна шундай саҳоватли ишлар Қибрай туманида ҳам давом эттирилди. "Темир дафтар"га киритилган пандемия сабабли даромадидан айрилган эҳтиёжманд оилаларнинг 137 нафар аъзоси учун ажратилган жами 148 млн. сўм пул маблағлари сектор раҳбарлари иштирокида манзилли равишда ўз эгаларига етказилди.\n- Қибрай тумани Олмазор маҳалла фуқаролар йиғини раисиман-дейди, Барно Раззақова. Бугун вилоят давлат солиқ бошқармаси бошлиғи, 4-сектор раҳбари томонидан ҳудудимиздаги эҳтиёжманд 9 нафар оилаларнинг 7 нафарига 1 млн. сўм ва 3 нафарига 500 минг сўмдан ёрдам пуллари ҳадя қилинди. Бу каби хайрли ишлар маҳалла аҳолисининг моддий таъминотини ошиши ва турмуш даражасини яхшиланишига хизмат қилмоқда.\nҚибрай туманининг Олмазор маҳалласида истиқомат қилувчи Рихсибой Шерматовнинг оиласи ҳам аҳолига кўрсатилаётган кўмакдан четда қолмади. Фарзанди 2-гуруҳ ногирони бўлган бу оиланинг муайян иш жойига эга аъзоси йўқ. Жамғарма ҳисобидан топширилган пул маблағи ва қизи Зулхумор Шерматованинг4 - сектор раҳбари томонидан жамоатчилик асосида иш жойига эга бўлганлиги оиланинг моддий таъминотида катта ёрдам бўлди.\nБир сўз билан айтганда, ҳукуматимиз ва давлатимиз томонидан кўрсатилаётган бундай ғамхурликлардан аҳолининг кўнгли кўтарилмоқда.\nТошкент вилояти давлат солиқ бошқармаси ахборот хизмати\n«Муҳтож оилаларга ажратилган бир марталик ёрдам нима учун нақд пул шаклида тарқатилмоқда?»\n31-07-2020, 16:53, Жамият


Фарзанд тарбияси, оиланинг муқаддаслиги, оила аъзоларининг бир-бирларига ҳурмат кўрсатиши, меҳр-оқибатли бўлиши халқимизнинг қон-қонига сингиб кетган азалий қадриятларидандир.\nҚадимдан миллатимизда оила мустаҳкамлигини таъминлаш, фарзанд тарбияси масалалари ўзига хос, шарқона одоб-ахлоқ меъёрлари асосида шаклланган. Айниқса, қизлар тарбиясида миллий қадриятларимиз, ҳаё-ибо, буви ва момоларимиз панд-насиҳатларининг ўрни ва роли жуда муҳимдир. Оилавий муносабатларни йўлга қўйишда асрлар давомида ана шу тажрибага таяниб иш кўрилади.\nОила мустаҳкам бўлишининг муҳим шартларидан яна бири бу ёшларни, хусусан, қизларни оила қуришга, мустақил ҳаётга тайёрлашдир. Чунки бўлажак оила соҳиблари оилавий ҳаёт, оиланинг муқаддас эканлиги ҳақида қанчалик кўп билимга, тушунчага эга бўлса, уқувли ва пазанда бўлса, кези келганда сабрли бўла олса, бор-йўққа қаноат қилишни уддаласа, бир-бирларини қадрласа, демак, улар албатта, ҳаётнинг ҳар қандай қийинчилигидан эсон-омон ўта олади.\nТўғри, оилада қайнонанинг роли ҳам жуда катта. Оила мустаҳкамлиги кўп ўринларда унинг тошу тарозисига боғлиқ бўлади. Бироқ, қарс икки қўлдан чиқади. Яхши қайнона-қайнотаси, намунали оиласи бўла туриб, ношукрлик қиладиган, ўша оилани борича қабул қилиб, хонадоннинг келини эмас, қизига айланишга уриниб кўрмайдиган қизларимиз ҳам йўқ эмас. Аёлларимиз, хафа бўлмасинлар-у, бугун қизлар тарбиясида анча бепарво бўлиб қолганмиз. Қизларимизни эркалатиб юборяпмиз. Айтганини қилиб, "эртага бировнинг уйига боради, ота уйида яйраб олсин, бошига тушганда қилиб олади" қабилида, унинг айтганини муҳайё қилиб, уларни енгил-елпи ҳаётга ўргатиб қўйяпмиз.\nОта-она фарзандига дунёдаги энг яхши нарсаларни илиниши табиий, бироқ мана шу кўнгил бўшлигимиз, ортиқча меҳр-эътиборимиз, қизларимизнинг тантиқ, қийинчилик кўрганда сабр қилолмайдиган, эри ва қайнона-қайнотасига бўйсунишни истамайдиган келин бўлишига олиб келиши мумкинлигини ҳам унутмаслигимиз лозим. Бундай ҳолатлар оқибатларини ҳаётда кўряпмиз. Ана шундай тарбиямиз туфайли айрим оилалар ажралишгача етиб бораяпти, шошқалоқлик, мулоҳазасизлик натижасида бегуноҳ фарзандлар тирик етим бўлиб қолмоқда. Ажралишлар таҳлил этилганда, аксарият ҳолларда келинларнинг "ўта ақллилиги", шошқалоқлиги, эркинликни яхши кўриши, сабр-қаноатли эмаслиги, йигитларнинг эса оила масъулиятини у қадар ҳис этмасликлари кўринмоқда.\nМен туманимизда яшаб ўтган турмуш ўртоғи Иккинчи жаҳон урушида ҳалок бўлган ўн икки нафар аёлни яхши биламан, бир нафари ҳозир ҳам ҳаёт. Қарангки, улардан тўрт нафарининг турмуш ўртоғи тўйи куни, тўйидан бир-икки кун ўтгач, урушга кетган. Улар урушдан қайтмаган. Бу мушфиқ аёллар келинлик нималигини билмасдан бева қолганлар. Орадан йиллар ўтиб, ҳатто, фарзанди бўлмаса-да, турмуш ўртоқларини кутиб, қайнона-қайнотасининг хизматини қилиб, келин бўлиб тушган хонадонида яшаб ўтишди. Ота-онасиникига кетиб қолмади. Бегона эркак юзига тик қарамади. Айтинг, уларнинг садоқати, сабри-матонатига тан бермасликнинг иложи борми? Аммо, қани ҳозир қизларимиз, аёлларимиздаги ана ўша садоқат, фидойилик? Қани ўша сабр, ўзни фидо қилишлик? Минг афсуски, бугун эрлари хорижга ишлагани кетган баъзи бир аёлларнинг қинғир йўлга юриб кетаётганликларини ҳам кўряпмиз. Ёки эмизикли гўдагини ташлаб, мўмай даромад илинжида ўзга юртга кетаётган аёлларимиз ҳам йўқ эмас. Уларга инсоф берсин! Мен бу билан барча келинларни асло қораламоқчи эмасман. Бироқ назаримда ҳозир оилаларда эр-хотин ўртасидаги муқаддас ришталар сийқалашиб, самимий муносабатлар, туйғулар қадри пасаяётгандек.\nБугун Президентимиз ташаббуси билан оила мустаҳкамлигини таъминлаш, ёшлар, айниқса, қизлар тарбияси, ажримларнинг олдини олиш бўйича жуда катта ҳажмдаги ишлар олиб борилмоқда. Давлатимиз томонидан соғлом оилани шакллантириш, оиладаги маънавий муҳит барқарорлигини таъминлаш борасида кўплаб ҳужжатлар қабул қилинди. Бироқ, бугун бу борадаги ҳолат билан мақтана олмаймиз. Оз бўлса-да, оилавий низолар бўлиб турибди, тарбиядаги нуқсонларимиз барҳам топмаяпти. Демак, ҳали қилишимиз керак бўлган ишлар кўп, тарғибот ишларини кучайтиришимиз, салбий ҳолатларга йўл қўяётган кишиларга нисбатан таъсир чораларини кўришимиз, уларнинг онг-шуурини ўзгартиришимиз зарур.\nТуманимизда 35 мингга яқин оила бор, шундан қарийб ярми қайнона-қайнотали, қолаверса, опа-сингил, ака-ука, қондошларга эга катта оилалар ҳисобланади. Мавжуд 66 маҳалла фуқаролар йиғинларидаги "Қайноналар кенгаши" жамоатчилик тузилмаси фаоллари орқали нафақат маҳаллада, балки мактаб ва коллежларда, керак бўлса, меҳнат жамоаларида оилани мустаҳкамлаш, ажримларнинг олдини олиш, ёшлар тарбияси, шунингдек, қайнона-келин муносабатларини яхшилаш борасида мунтазам иш олиб боряпмиз. Давра суҳбатлари, учрашув ва мулоқотлар ўтказилмоқда. Уларда оила муқаддас даргоҳ эканлиги, бахтли ва соғлом оила қандай шаклланиши, оилада келиннинг, қайнона-қайнотанинг ўрни, муомала-муносабатларда қандай меъёрларга амал қилиш лозимлиги, қизларга қайнона «қайнаганда» нималар қилиш кераклиги, қайноналарга эса бировнинг қизидан қандай қилиб яхши келин тарбиялаш мумкинлиги борасида тавсия ва маслаҳатлар берилмоқда.\nМаҳаллалардаги нотинч оилалар рўйхати шакллантирилган бўлиб, улар билан бевосита иш олиб борилмоқда. Ана шу оилалардаги низоларни бартараф этишга, маънавий муҳит барқарорлигини таъминлашга ҳаракат қиляпмиз. Бу йўналишдаги ишларимиз самараси ўлароқ, жорий йилнинг ўтган даври мобайнида 30 га яқин ажралиш ёқасида турган оилани тиклашга эришдик.\nБу борада маҳалла фуқаролар йиғинларининг хотин-қизлар билан ишлаш ва оилаларда маънавий-ахлоқий қадриятларни мустаҳкамлаш бўйича мутахассислари, хотин-қизлар қўмитаси бошланғич ташкилотлари раислари, таълим муассасалари раҳбарларининг маънавий-маърифий ишлар бўйича ўринбосарлари, Ёшлар иттифоқи фаоллари, отинойилар, имом-хатиблар, маҳаллалардаги обрўли, катта ҳаёт тажрибасига эга отахон ва онахонлар билан ҳамкорликда олиб борилаётган ишлар ижобий самаралар бермоқда.\nБугун келини, оила аъзолари билан муроса қилмайдиган қайноналар билан ишлаш, улар билан тил топишиш, қайсар келинни жиловлаш, айниқса, эркакларнинг оиладаги масъулиятини ошириш борасида тинмай ишлашга тўғри келмоқда. Қайноналарга "келин ҳам одам, сиз ҳам бир вақтлар келин бўлгансиз, сизнинг қизингиз, набирангиз ҳам бир оилага келин бўлади, қайтар дунё бу", келинларга эса, "сиз ҳам ҳадемай қайнона бўласиз, қайнонага нима қилсангиз, ўзингизга ҳам шу қайтади" қабилидаги панду насиҳатлар билан оилаларни мустаҳкамлашга ҳаракат қилаяпмиз. Чунки ҳар уйнинг ўзига яраша иқлими, тош-тарозиси бор, ҳар кимнинг ўзига яраша феъл-атвори, инжиқликлари бор.\nБугунги шиддат билан ривожланаётган давр биздан шижоат билан ишлашни талаб этмоқда. Қачонки, биз ўз ишимизга масъулият билан ёндашиб ишласак, ҳар бир оилага кириб бора олсак, кўзлаган мақсадларимизга эриша оламиз. Жамиятимизда ҳеч бир оила пароканда бўлмасин, норасида гўдаклар чирқиллаб қолмасин. Зеро, аёл бахтли бўлса, оила тинч, оила тинч бўлса, жамият мустаҳкам бўлади. Мақсадимиз, ана шунга эришиш.\nҚўрғонтепа тумани "Қайноналар кенгаши" жамоачилик тузилмаси раҳбари.


Баҳорнинг илк куни Ўзбекистонда қандай об-ҳаво кузатилади? - 29 Февраля 2016 - www.SheJoT.CoM\nГлавная » 2016 » Февраль » 29 » Баҳорнинг илк куни Ўзбекистонда қандай об-ҳаво кузатилади?\nБаҳорнинг илк куни Ўзбекистонда қандай об-ҳаво кузатилади?\nРеспублика Гидрометеорология марказининг хабар беришича, 1 март куни Тошкентда ҳаво ўзгариб туради, ёғингарчилик бўлмайди. Шарқдан эсаётган шамол йўналишини ўзгартириб, ғарбдан секундига 5-10 метр тезликда эсади. Шамолнинг тезлиги секундига 12-17 метргача кучайиши мумкин. Кечаси 8-10, кундузи 18-20 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик бўлмайди. Ғарбдан секундига 7-12 метр тезликда эсаётган шамол айрим жойларда секундига 15-20 метргача кучайиши мумкин. Кечаси 3-8, кундузи 8-13 даража илиқ бўлади.\nБухоро ва Навоий вилоятларида ҳаво ўзгариб туради, ёғингарчилик бўлмайди. Ғарбдан секундига 7-12 метр тезликда эсаётган шамол айрим жойларда секундига 15-20 метргача кучайиши мумкин. Кечаси 7-12, кундузи 15-20 даража илиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, ёғингарчилик бўлмайди. Ғарбдан секундига 7-12 метр тезликда эсаётган шамол айрим жойларда секундига 15-20 метргача кучайиши мумкин. Кечаси 5-10, кундузи 15-20 даража илиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик бўлмайди. Ғарбдан секундига 7-12 метр тезликда эсаётган шамол айрим жойларда секундига 15-20 метргача кучайиши мумкин. Кечаси 8-13, кундузи 17-22 даража илиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик бўлмайди. Шарқдан эсаётган шамол йўналишини ўзгартириб, ғарбдан секундига 7-12 метр тезликда эсади. Айрим жойларда шамолнинг тезлиги секундига 15-20 метргача кучайиши мумкин. Кечаси 3-8, кундузи 15-20 даража илиқ бўлади.\nРеспубликамизнинг тоғли ҳудудларида ҳаво ўзгариб туради, ёғингарчилик бўлмайди. Қор кўчиши хавфи бор. Ғарбдан секундига 7-12 метр тезликда эсаётган шамол айрим жойларда секундига 15-20 метргача кучайиши мумкин. Кечаси 2-7, кундузи 10-15 даража илиқ бўлади.\nКатегория: YANGILIKLAR / ЯНГИЛИКЛАР / HABARLAR / AXBOROT | Просмотров: 337 | Добавил: iphone | Теги: Yangilik, newsuz, uznews, xabarlar, habarlar, новости, yangiliklar, ahborot, news | Рейтинг: 0.0/0


Жанубий Корея президенти: Сеул ҳамда Пхеньян тинчлик ва бирлашиш томон ҳаракатни бошлаши мумкин\n12:56 / 01.09.2015\nКорея Республикаси ва КХДР ўтган ҳафта Пханмунжомда бўлиб ўтган кескинликни юмшатишга бағишланган келишув шартларига риоя қилган ҳолда тинчлик ва бирлашиш томон ҳаракатни бошлаши мумкин. Бу ҳақда сешанба, 1 сентябрь куни Жанубий Корея президенти Пак Кин Хе маълум қилди.\n“Агарда қийинчилик билан эришилган келишув муваффақиятли амалга ошса, томонлар ҳамкорлик, тинчлик ва бирлашиш сари олға қадам ташлашни бошлаши мумкин”, – деди президент вазирлар маҳкамаси йиғилишида. Корея Республикаси етакчиси икки мамлакат 1950-1953 йиллардаги уруш вақтида ажралиб кетган оилалар қариндошлари учрашувининг муваффақиятли тарзда ташкил этилишига умид билдирди. Учрашувни ташкил этиш борасида музокаралар 7 сентябрь куни бўлиб ўтиши режалаштирилган. Унинг ўзи эса 27 сентябрь — корейс халқи ҳосил байрами ва аждодларни ёд олиш Чусок маросимини ўтказадиган санада ташкил этилиши белгиланган.


Кечки Анҳор: 17 февраль янгиликлари - Anhor\nAnhor Все посты Кечки Анҳор: 17 февраль янгиликлари\nКечки Анҳор: 17 февраль янгиликлари\nИИВ раҳбарининг ўринбосари: “прописка” сўзининг ўрнига “регистрация” сўзи ишлатилади. “Прописка – бу эскирган тизим… “Прописка” сўзи муомаладан чиқарилади, унинг ўрнига “регистрация” сўзи киритилади. Биз Япония ва Малайзия тажрибасини ўрганамиз ва регистрацияни жорий этамиз”, – деди Азиз Икрамов Халқаро пресс-клуб сессиясида.\nРоссиянинг Челябинск областида юз берган ЙТҲда Ўзбекистон фуқароси ҳалок бўлди. ВАЗ ва KIA Rio тўқнашиши натижасида икки киши ҳалок бўлган, олти киши касалхонага ётқизилган. ЙТҲ сабаблари аниқланмоқда.\nЭнди consulate.mfa.uz сайти орқали консуллик рўйхатига туриш мумкин. Бунинг учун регистрация картасини тўлдириш керак, консуллик регистрациясини олганлик ҳақидаги билдирги эса ариза берувчининг электрон манзилига юборилади.\nСирдарё вилоятининг Сардоба қўрғонида юз берган ёнғинда олти кишидан иборат оила ҳалок бўлди. Айни пайтда дастлабки тергов ишлари олиб борилмоқда.\n«Миллий тикланиш» партиясининг раҳбари Алишер Қодиров Олтинсойда юз берган низо айбдорларини жазолашга чақирди. Бундан олдин туман аҳолиси ноқонуний қурилмаларни ўз ҳисобларидан бузишларини сўраганди. Уларга бошқа жойда ер ажратишни ваъда қилишган, аммо улар ҳокимлик, прокуратура ва ички ишлар органлари вакилларига қаршилик кўрсатган. Низо давомида икки нафар ИИБ ходими ва бир фуқаро жабрланган. “Сурхондарё вилоятининг Олтинсой туманида бир гуруҳ фуқаролар томонидан қонуннинг қўпол бузилишини, жамоат тартибини бузишга бўлган уринишларни жиноят, ҳам қонунларимизни, ҳам қадриятларимизни бузиш сифатида баҳолаш зарур”, – дейди Қодиров.\nБизга жавоб беришмади\nҲокимлик таҳририятнинг болалар майдончалари ҳақидаги сўровига жавоб бермади\n«Чорсу» меҳмонхонаси 16,9 млрд сўмга сотилди


"QO’QON 1912" профессионал футбол клуби » Игорь Сергеевга Англия клуби қизиқиш билдирганми? Футболчининг агенти бунга ойдинлик киритди\nИгорь Сергеевга Англия клуби қизиқиш билдирганми? Футболчининг агенти бунга ойдинлик киритди\nЎзбекистон терма жамоаси ва “Актобе” клуби ҳужумчиси Игорь Сергеевга Англия клуби қизиқиш билдираётгани ҳақида хабар чиққанди.\nChampionat.asia сайти футболчининг агенти Рўзимурод Усмонов билан боғланди ҳамда вазиятга ойдинлик киритди.\n“Айни пайтда Игорь Сергеевга кўплаб қизиқишлар мавжуд. Улар орасида Европа ТОП чемпионати клубларидан вариантлар ҳам бор. Лекин бу маълумотни сир сақлашни мақсад қилгандик, сабаби ҳали музокаралар ҳам ўтказилмаган. Бироқ Сергеев ҳақида маълумот чиқиб кетгани учун бунга ойдинлик киритиб ўтишга қарор қилдик.\n“Актобе” сафида ажойиб ўйнаётган Игорь Сергеев Европага интилмоқда. Осиё клубларидан ёзги трансфер ойнаси учун аниқ таклифлар бор, бироқ ҳужумчи эътиборни Европага қаратмоқда ва Осиёдан бўлаётган таклифларни кўриб чиқиш хоҳиши йўқлигини билдирди.\nҚишда Сергеевда Руминиянинг ЧФР ва “Сепси” клубларидан аниқ таклиф ва шартнома бор эди. Бундан ташқари Греция клуби ҳам унга қизиққанди. Бироқ пандемик вазият туфайли виза чиқиши чўзилиб кетиш эҳтимоли юқорлиги, бундан ташқари бу чемпионатларда мавсум якуни ва ҳал қилувчи палла бўлгани боис вариантлар рад қилинди. Ёзги трансфер ойнаси вақтида ҳам Руминия клублари унга таклиф билан чиқишмоқчи. Англия варианти ҳам ҳақиқатга яқин, лекин энди ишлаб чиқилаётган вариантлардан бири ҳисобланади. Агар клубнинг қизиқиши жиддий бўлса бу борада биз ҳам жиддий иш олиб борамиз”, – дейди Игорь Сергеевнинг агенти championat.asia сайтига.


Россияда олинган ҳайдовчилик гувоҳномаси Ўзбекистонда ўтадими? - Автомобильные новости UZ - Скачать музыку бесплатно новинки музыки 2016-2017\nСавол: Мен Россиянинг Санкт-Петербург шаҳрида ишлайман. Менда Ўзбекистон паспорти бор ва тез йилларда Ўзбекистонга қайтаман. Саволим шундан иборатки, мен Россиянинг ҳайдовчилик гувоҳномасини олсам, бу Ўзбекистонда ҳам ўтадими? Жавоб учун аввалдан раҳмат. Жавоб: Ўзбекистон Республикаси Вазирлар Маҳкамасининг 2006-йил 2-августдаги 156-сонли қарори билан тасдиқланган “Ўзбекистон Республикасида автомототранспорт воситалари ва шаҳар электр транспорти воситалари ҳайдовчиларини тайёрлаш ва қайта тайёрлаш билан шуғулланувчи таълим муассасаларини ҳисобга олиш, имтиҳонларга рухсат бериш ва уларни ўтказиш, ҳайдовчилик гувоҳномасини бериш тартиби тўғрисида”ги Низомнинг 77, 78, 79-бандларида халқаро ҳайдовчилик гувоҳномалари, хорижий фуқаролар ва фуқаролиги бўлмаган шахсларнинг, шунингдек, Ўзбекистон Республикаси фуқароларининг хорижий давлатларда олган ҳайдовчилик гувоҳномалари ва уларни алмаштириш тартиби тўғрисидаги қоидалар кўрсатиб ўтилган. Хорижда олинган ҳайдовчилик гувоҳномалари Ўзбекистон Республикаси ҳудудида автомототранспорт воситаларини бошқариш учун ҳақиқий ҳисобланади. Йўл ҳаракати тўғрисидаги конвен ция (Вена, 1968 йил 8 ноябр) талабларига жавоб берадиган миллий ҳайдовчилик гувоҳномалари Ўзбекистон Республикаси ҳудудида уларнинг белгиланган тартибда тасдиқланган таржимаси мавжуд бўлганда ҳақиқий ҳисобланади. Ўзбекистон Республикаси фуқароларининг хорижий давлатларда олган ҳайдовчилик гувоҳномалари ЙҲХББ орқали Ташқи ишлар вазирлигида текширилади. Текшириш натижасида тасдиқланган шахсларнинг ҳайдовчилик гувоҳномалари, улар тиббий кўрикдан ўтиб, назарий ва амалий имтиҳонларни топширганларидан сўнг, Ўзбекистон Республикасининг миллий ҳайдовчилик гувоҳномаларига алмаштирилади. Юқоридагилардан хулоса қилсак, Россияда олинган ҳайдовчилик гувоҳномаси Ўзбекистон Республикаси ҳудудида автомототранспорт воситаларини бошқариш учун ҳақиқий ҳисобланади. Фақат уни Ўзбекистонга қайтганингиздан кейин миллий ҳайдовчилик гувоҳномасига алмаштиришингиз керак. Бунинг учун тақдим этилган ҳайдовчилик гувоҳномалари олдин ЙҲХББ орқали Ташқи ишлар вазирлигида текширилади. Текшириш натижаси ижобий чиқса, ушбу шахслар тиббий кўрикдан ўтиб, назарий ва амалий имтиҳонларни топширишлари керак бўлади. Назарий ва амалий имтиҳонларни ҳудудий ЙҲХБ РИБ (ТРИБ)ларининг комиссиялари қабул қилади. Ушбу имтиҳондан мувафаққиятли ўтган шахслар ўз ҳайдовчилик гувоҳномаларини Ўзбекистон Республикасининг миллий ҳайдовчилик гувоҳномаларига алмаштиришлари мумкин. Демак, чет элдан ҳайдовчилик гувоҳномасига эга бўлган шахслар уни Ўзбекистон ҳайдовчилик гувоҳномасига алмаштиришда ҳайдовчилик мактабида қайта ўқиши шарт эмас. Фақат назарий ва амалий имтиҳонни топширса кифоя қилади. - деб хабар бермоқда Carzone.uz нашри.


Туркиянинг Мерсин шаҳар маҳкамаси ўз фарзандини калтаклаган Гулчеҳра Исоқулова устидан очилган жиноят ишини кўриб чиқиб уни айбли деб топди ва 11 ой қамоқ жазоси белгилади.\nМаҳкамада иштирок этган гувоҳлардан бирининг Eltuz.сomга айтишича, айбланувчи ўз қилмишидан жиддий пушаймон бўлганини суд ҳаками инобатга олган.\nМерсин прокурори Исоқуловага беш йил оғир қамоқ жазоси берилишини сўраган эди.\nЎзининг 3 яшар Туанна Чакмагали (Tuanna Çekmegeli) исмли қизини калтаклаган Ўзбекистон фуқароси Гулчеҳра Исоқулова Ўнбешинчи Мерсин Жазо маҳкамаси тарафидан “Таҳдидли ҳаракат ва киши баданига қасддан шикаст етказиш” айби билан маҳкама қора курсисига келтирилган эди.\nПрокурор Тамар Унувар (Tamer Ünüvar) томонидан ҳозирланган айблов ҳулосаси ва ҳукм нусҳаси eltuz.comда мавжуд:\n“Айбланувчи ўз қизи бўлган жабрланувчини иститиш батареясини ëқишга уринган пайтда уят ва аҳлоқсиз гаплар билан ҳақорат этгани ва жабрланувчининг юзига ва кетига ургани ҳолатида жиноят аломати мавжуд.\nШунингдек айбланувчи ўнг оëғи билан жабрланувчини тепиб “сени ўлдираман” дейишида эса таҳдид билан боғлиқ жиноят унсури бор.\nВоқеанинг видеога олинган қисми 2 минуту 46 секунд давом этади” дейилади айбномада.\n15-инчи Мерсин Жазо Маҳкамасида сўзга чиққан Гулчеҳра Исоқулова ўзини ҳимоя қилишга тиришган эди:\n«Қизимни калтаклаганимни бўйнимга оламан. Мен ўз жахлимнинг қурбони бўлдим. Мен Ўзбекистондан Туркияга келин бўлиб тушганимдан бери эзиламан. Сен келгиндисан дея менга эрим ва унинг қариндошлари тарафидан қилинган зулмнинг саноғи йўқ. Буни оқибатида руҳий бесаранжомликка йўлиқдим. Ҳатто фарзандимни қўлимдан олмасинлар дея аëлларга ëрдам берадиган ресурс марказларга ҳам бордим. Дардимни айтишга атрофда бирор одам йўқ ахир. Мен бутун оналардан ва қизимдан узр сўрайман.\nМен бахти қарони кечиринглар. Мен ëмон она эмасман.Мен фитна қурбони бўлган онаман. Аммо мен фарзандимни жуда севаман. Оллоҳ ҳеч кимни боласидан айирмасин. Иншоллоҳ адолатли қарор чиқиб боламни бағримга боссам деб умид қиламан. Менга боламни қайтаринглар азизлар. Уни калтаклаганимда эс-ҳушим жойида эмас эди.” дея ҳакамга юзланган Гулчеҳра Исоқулова “Видеога олиш тадбири фарзандини ундан айириш учун тузоқ бўлганини” иддао қилган эди.\n“Эримнинг қариндоши Олмос Оқюрт (Elmas Akyurt) видеога тушириб тарқатди. Мақсад болани мендан тортиб олиш эди. Бу аëлни уйимга киритдим аммо у нонкўрлик қилди. Айнан у мени қизимни калтаклашга гиж-гижлади. У эрим билан тил бириктириб қўлимдан болани олиш учун тузоқ қурди. Мен шу тузоққа тушдим. Мен қизимни емай едирган, ичмай ичирган меҳрибон бир она эдим. Жуда пушаймонман. Мана уч ойки фарзандимни кўрмадим дея кўзида ëш билан гапирган Исоқулованинг бу гаплари маҳаллий матбуотга кўчиб Туркиядаги боласеварларни дахшатга солди.\nМаҳкама қаросридан норози бўлган Исоқулованинг эри Ҳасан Тайфун (Hasan Tayfun Çekmegeli) эса қўшимча далиллар келтириб хотинини айблади:\n«Болани ургани видеода аниқ тиниқ кўриниб турибди. Бундан ташқари шамсия ва ўқлов билан ҳам мунтазам урарди болани. Мен бу аëлга энг оғир жазо берилишини талаб қиламан. Болани уришга қўли ўрганиб кетганди. Нуқул урарди. Хозир эса сизларни раҳмингизни келтириш учун айбни бошқаларга ағдармоқчи, деди маҳкама мажлисида айбланувчинг эри.\nМаҳкамада Гулчеҳра Исоқулованинг тўрт қўшниси гувоҳ сифатида тингланди. Гувоҳлар Гулчеҳраниг ўз қизига мунтазам ëмон муомала қилмаганини айтиб унинг меҳрибон она эканлиги, оний жахл билан ҳисларига ҳоким бўла олмаганликларини таъкидлашди.\nТомонларни эшитган суд ҳаками бу жиноят юзасидан максимум кам жазо бераëтганлигини аëлнинг пушаймонлиги билан изоҳлади.\nЎз қизини калтаклаган ўзбек аëлига берилган жазо ҳакам талаби билан кечиктирилди. Маҳкум ўз уйида полиция назоратида қолади.\ndata-title="Боласини урган ўзбек аëли Туркияда 11 ой қамоққа ҳукм қилинди" data-description="Туркиянинг Мерсин шаҳар маҳкамаси ўз фарзандини калтаклаган Гулчеҳра Исоқулова устидан очилган жиноят ишини кўриб чиқиб уни айбли деб топди ..." data-image="https://eltuz.com/wp-content/uploads/2016/04/rasm1193.jpg" data-url="https://eltuz.com/video/197755/" data-services="facebook,odnoklassniki,twitter,telegram" data-counter="ig">\nЎзбек-тожик чегарасининг очилиши Ҳожибойнинг орзуси эди\nПрезидент Шавкат Мирзиёевнинг Тожикистонга ташрифи ортидан икки давлат ўртасидаги ёпиқ чегаралар очилди ва икки мамлакат ватандошлари учун 30 кунлик ...


ЭРКАКЛИК ГОРМОНИНИНГ КАМАЙИШИ ХАҚИДА » JINSIY ALOQA\nHome » Jinsiy quvvat » ЭРКАКЛИК ГОРМОНИНИНГ КАМАЙИШИ ХАҚИДА\nЭРКАКЛИК ГОРМОНИНИНГ КАМАЙИШИ ХАҚИДА\nМушак массаси анча камаяди;\nСуякларнинг мўртлиги ортади, синувчанлиги ошади;\nПотенция камаяди, эрекния ва либидо сусаяди;\nИшчанлик қобилияти пасаяди, тез чарчайдиган бўлиб қолади;\nЁшга боғлиқ муаммолар кўпаяди;\nМеланхолик хуружлар пайдо бўлади;\nЮрак ва қон гомир тизими касалликларига учраш хавфи кўпаяди.\nЛибидо (майл, хоҳиш)нинг сусайиши;\nОргазм ёрқинлигининг камайиши;\nЭректил дисфункциянинг пайдо бўлиши (эрекция- нинг сусайиши, бузилиши);\nЖинсий аъзолар тукларининг тўкилиши;\nТанадаги тукларнинг камлиги ёки уларнинг йўқлиги;\nОвозни аёлларга хос ўзгариши;\nМояк (тухумча)лар ҳажми ва зичлигининг камайиши;\nМутиаклар тонусининг сусайиши ва улар массасининг камайиши. Тестостерон анаболик таъсир кўрсатувчи модда бўлиб, мушакларнинг ўсиши ва катталашишини таъминлайди. Агар унинг миқдори камайса, мушаклар массаси ва кучи камайиб кетади;\nТанада ёғ тўпланиши ва бора-бора қомат аёлларникига ўхшаб қолиши;\nЖинсий бадоғатга етиш даврида иккиламчи жинсий белгиларнинг кўринмаслиги;\nСперма шаклланишининг бузилиши;\nСемириш. Тестостерон модца алмашинувини тезлаштиради ва шу сабабдан ёш эркаклар, ҳар қанча кўп емасин, осонликча семирмайди. Аммо тестостерон миқдори камайса, модда алмашинуви жараёнлари секинлашади ва натижада эркак озгина овқат еса ҳам (айниқса, 35-40 ёшлардан кейин) семира бошлайди;\nЮзга тошмалар тошиши;\nМоякларнинг ўсмасимон касалланиши;\nПростата безининг раки;\nИчки секреция безлари (айниқса, гипофиз) фаолиятининг сусайиши;\nМоддалар алмашинувининг секинлашуви;\nҲаётий куч-қувватнинг камайиши;\nТез асабийлашадиган бўлиб қолиш;\nДиққатни бир жойга жалб қила олмаслик;\nГинекомастия — эркакларда кўкрак безларининг катталашиши. Тестостероннинг узоқ ва кучли миқдорда камайиши натижасида юз беради;\nАртериал қон босимининг ўзгариб туриши;\nТананинг юқори қисмига тўсатдан иссиқлик урилиши, ҳаво етмай қолиши, бирданига юз ва бўйиннинг қизариб кетиши, юрак соҳасида оғрикдар.\nЁш ўтиши сабабидан гормон ишлаб чиқаришнинг камайиши;\nТестостероннинг қисқа муддатли камайиши – охирги пайтларда ёш эркакларда миокард инфарктининг асосий сабаби қилиб кўрсатилмоқда. Унинг пайдо бўлиши учун бир оз касал бўлиш, асабийлашиш, зўриқиш ёки оч қолиш кифоя бўлиб, бунда қисқа муддатга қонда тестостероннинг миқдори камайиб кетар экан.\nСемириш. Агар эркакларда тана оғирлиги нормадан 30 фоиз зиёд бўлса тестостерон ишлаб чиқариш тўхтаб, унинг ўрнига аёллар гормонлари: эстроген ва прогестерон ишлаб чиқариш кўпаяди. Бунинг олдини олиш учун оғир жисмоний иш ёки спорт билан шуғулланиш керак. Бу нарса тестостерон ишлаб чиқаришни стимуллайди.\nСпиртли ичимликларни тез-тез истеъмол қилиш тестостерон ишлаб чиқаришни камайтиради. Алкоголь эркаклик гормонларини аёллар гормонларига айланишига сабаб бўлади ва жинсий заифликка олиб боради.\nРуҳий сиқилиш, асабийлашиш, стресслар пайтида организм кортизол ишлаб чиқаради. У эса тестостерон ишлаб чиқарилишининг камайишига олиб келади.\nКам ҳаракатли ҳаёт тарзи.\nСоғликнинг ёмонлашуви (масалан, сурункали касалликлар).\nИммун системанинг ожизлиги.\nҲар бир эркакнинг генетик ўзига хослиги.\nМедикоментоз усули (яъни, дори воситалари ёрдамида).\nТабиий йўллар билан.\nТаркибида рух, селен, кальций ва магний моддалари кўп маҳсулотлар (қовоқ уруғи, писта, ёнғоқ, балиқ, денгиз маҳсулозлари ва ҳ. к. лар)ни кўпроқ истеъмол қилиш.\nВитамин С ва Е тестостерон молекулаларини парчаланиб кетишини олдини олади. Шунинг учун апельсин, мандарин, лимон, намаътак, петрушка кабиларни ҳар кунги рационга киритиш лозим.\nОмега-3 ва омега-6 каби ярим тўйинган мой кислоталари тестостерон синтези учун зарурдир. Бунинг учун денгиз балиқлари, балиқ ёғи, авокадо, ер ёнғоқ, зайтун, кунжут мойларини овқат рационига киритиш керак.\nЁғлар ва оқсилларга бой маҳсулотлар (гўшт, тухум). Тестостерон гормони стероидлар гуруҳига’ киради ва шу сабабдан уни синтез қилиниши учун холестерин керак, оқсиллар эса қурилиш материали сифатида зарур бўлади. Айрим эркаклар, ўзи семиз бўлмагани ҳолда, ҳайвон ёғи ва гўштидан қилинган серёғ овқатларни жуда яхши кўриб истеъмол қилишади — сезгир шифокорлар бундай эркакнинг жинсий ҳаёти жуда фаол эканлигини дарҳол пайқашади. Чунки уларнинг организми эркаклик гормонини етарли миқдорда ишлаб чиқариш учун кўп ёғ (холестерин) талаб қилади. Аммо, ўзи семиз бўлгани ҳолда ёғли\nСельдерей (кашничсимон ошкўк), гул карам, брокколи карами кабилар андроген гормонлар ишлаб чиқаришни кучайтиради ва танадан аёллик гормонларини чиқаради, шунинг учун уларни ҳар кунги рационга қўшиш жуда яхши натижа беради.\nКўкатлардан исмалоқ ва петрушка таркибида андростерон бўлиб, улар ҳам тестостерон миқдорини оширади.\nСаримсоқ ва пиёз овқат билан тушаётган эстрогенларни нейтраллайди, тестостерон миқдорини оширади.\nҲар куни камида икки литр газланмаган тоза сув ичиш зарур.\nҚанд (шакар) — кунига 5-6 қошиқдан ортиқ истеъмол қилиш мумкин эмас.\nТаркибида тез эрувчан углеводлар сақловчи маҳсулотлар (масалан, оқ нон, пиширикдар, макарон маҳсулотлари ва ҳ. к. )\nКофе ва аччиқ чой таркибидаги кофеин гормонларни парчалайди, шунинг учун уларни камроқ истеъмол қилиш керак.\nСоя ўсимлиги таркибида аёллик гормонлари (фитоэстрогенлар) кўп бўлиб, уларни (масалан, ловия, нўхат, соя сути, уни, ёғи, соуси, пастаси, консерва ва колбаса маҳсулотлари) истеъмол қилмаслик тавсия қилинади.\nАлкоголь тестостерон ишлаб чиқаришни камайтиради, эркаклик гормонларини аёллик гормонларига айлантиради ва жинсий заифликка олиб боради.\nЖисмоний меҳнат ва спорт билан шуғулланиш.\nЗарарли одатларни ташлаш.\nСуткасига камида 8 соат ухлаш.\nАқлий фаол бўлиш.\nЖинсий фаол бўлиш.\n« ТУРЛИ ЁШЛAРДA ЖИНСИЙ AЛОКA БИЛAН ШУҒУЛЛAНИШ НОРМAТAРИ\nЭРКAКЛИК ГОРМОНИ ҲAҚИДA »